nahid-hub/BLUGE-bengali-wikipedia-section-title-prediction huggingface dataset:
মাঈদুল ইসলাম উলিপুর প্রাথমিক বিদ্যালয়ে লেখাপড়া করেন। তিনি উলিপুর মহারাণী স্বর্ণময়ী হাই স্কুলে পড়াশুনা করেন। তিনি তৎকালীন পশ্চিম পাকিস্তানের সারগোদা পাবলিক ইংলিশ মিডিয়াম স্কুলে পড়াশুনা করেন। পরে তিনি সেখান থেকে এসে কুমিল্লা জেলার মতলব উচ্চ বিদ্যালয় থেকে মেট্রিক পাশ করেন। জনাব মাঈদুল ইসলাম রাজশাহী সরকারী কলেজে অধ্যয়ন করেন। কলেজে অধ্যয়নকালে ছাত্র থাকাকালীন সক্রিয় রাজনীতির সাথে সংশ্লিষ্ট হন। রাজশাহী সরকারী কলেজে ছাত্র থাকাকালীন ১৯৬২ সালে আইয়ুব-বিরোধী আন্দোলনে যোগ দেন এবং কারাভোগ করেন। ১৯৬৩ সালে প্রেসিডেন্ট আইয়ুব খান রাজশাহীতে আসেন। ছাত্ররা তার গাড়ি আক্রমণ করে। সরকার আইয়ুব হত্যা মামলা রজু করা হয়। এর মধ্যে মাঈদুল ইসলামকেও আসামী করা হয়। পরে তিনি উক্ত মামলা থেকে অব্যাহতি পান। সরকার তাদের আটকাতে না পেরে শাস্তি মুলক ব্যবস্থা হিসেবে জনাব ইসলামের পড়ালেখা বন্ধ করে দেন। এমতবস্তাই জনাব ইসলাম সরকারের বিরুদ্ধে হাইকোর্টে রিট করেন এবং মামলায় জয়ী হয়ে সুনাম অর্জন করেন। করাচী বিশ্ববিদ্যালয় থেকে তিনি ইতিহাসে অনার্স করেন এবং ১৯৬৬ সালে রাষ্ট্রবিজ্ঞানে এম.এ. ডিগ্রী লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. ছাত্রজীবন
titleD. জন্ম ও শৈশব
উত্তর: titleC
প্রাণী জগতে, বিভিন্ন প্রজাতি পারস্পরিক সমস্যা সমাধানে যৌন ক্রিয়াকে হাতিয়ার হিসেবে ব্যবহার করে। এর মধ্যে বনবো সবচেয়ে প্রখ্যাত, নিজেদের মধ্যকার সহিংসতাকে এড়ানোর জন্য তারা যৌন প্রক্রিয়াকে অন্যতম পথ হিসেবে অবলম্বন করে। যৌনতা বনবোর সামাজিক ও নিয়মিত জীবনের অংশ। বনবোর মধ্যকার যৌন ক্রিয়া অনেক বেশি সংগঠিত হয়। তথাপি তাদের প্রজননের হার শিম্পাঞ্জির কাছাকাছি।

প্রাইমেটদের মধ্যে একটি গবেষণা হয়েছে, গবেষণার মুল লক্ষ্য ছিল এটা পর্যবেক্ষণ করা, প্রাইমেটদের মধ্যে সংঘর্ষ, সহিংসতা হওয়ার পর তার সমাধান তারা কিভাবে করে। গবেষকদের মতে, প্রাইমেটরা নিজেদের মধ্যে মারামারির পর, একে অপরের মুখে চুম্বন করে, এবং আলিঙ্গনের মাধ্যমে নিজেদের মধ্যকার ঝগড়া বিবাদের মীমাংসা ঘটায়।

আগ্রাসন এড়ানোর জন্য নারী বনবোর মধ্যেও যৌন সাহচর্য পরিলক্ষিত হয়। তারা যখন ক্ষুধার্ত হয়, তখন তারা পুরুষ বনবোর সম্মুখে উপস্থিত হয় এবং পুরুষ বনবোকে আগ্রাসী ভূমিকায় লিপ্ত হবার সুযোগ না দিয়ে নারী বনবো তার সাথে যৌন ক্রিয়ায় লিপ্ত হয়। নারী বনবোর তড়িৎ যৌনক্রিয়ার পর, পুরুষ বনবো আর কোনোরুপ সহিংসতা নারী বনবোর প্রতি দেখায় না। তখন নারী বনবো পুরুষ বনবোর খাবারের অংশ খাদ্য হিসেবে গ্রহণ করে।

সঠিক অনুচ্ছেদ শিরোনাম কোনটি?
titleA. পায়ু যৌনতা
titleB. কেস স্টাডি
titleC. আগ্রাসন
titleD. সাম্ভাব্য কারণ
উত্তর: titleC
পাক ক্যাম্প থেকে ২০০ গজ দুরে রাজাকার/পাক সেনাদের আক্রমণে ছত্রভঙ্গ হয়ে পড়ে দাস পার্টি। রণাঙ্গণে পরিস্হিতির ভয়াবহ চিন্তা করে এক পর্যায়ে জ্যোতি তার দলকে ফিরে যাবার নির্দেশ দিয়ে একটি মাত্র এলএমজি নিয়ে নিজে একাই যুদ্ধ চালিয়ে যাবার সিদ্ধান্ত নেন। এজন্য জ্যোতি সহযোদ্ধা মোহাম্মদ আলী মমিনকে নির্দেশ দেন যাতে অন্যরা তাদের জীবন বাঁচিয়ে নিরাপদ স্থানে সরে যায়। এরপর দল থেকে বিচ্ছিন্ন হয়ে যুদ্ধ চালিয়ে যেতে থাকেন মাত্র দুইজন, জ্যোতি ও ইলিয়াছ। হঠাৎ ইলিছাস পাঁজরে গুলিবিদ্ধ হন। জ্যোতি পিছু না হটে তার মাথার লাল পাগড়ি খুলে শক্ত করে ইলিয়াসের বুকে‌ এবং পিঠে বেঁধে দেন, যাতে তার রক্তক্ষরণ থেমে যায়। ইলিয়াছ সেই অবস্থায় মেশিনগান নিয়ে ক্রমাগত গুলি ছুড়তে থাকে পাকিস্তানী বাহিনীর ওপর।

যুদ্ধের এক পর্যায়ে ম্যাগজিন লোড করে শত্রুর অবস্থান দেখতে মাথা উঁচু করাতে ১টি গুলি জগৎজ্যোতির চোখে বিদ্ধ করে এবং তিনি মৃত্যুবরণ করেন। পাকবাহিনীর সহযোগী রাজাকার সদস্যরা রাতে জ্যোতির লাশ খুঁজে পেয়ে পাকবাহিনীকে খবর দেয় এবং জ্যোতির মৃতদেহটি আজমিরীগঞ্জ বাজারে নিয়ে যায়। রাজাকাররা জ্যোতি হত্যার ঘটনা ছড়িয়ে দিয়ে সাধারণ মানুষকে ভয় দেখানোর জন্য জ্যোতির মৃতদেহকে আজমিরীগঞ্জ গরুর হাটে একটি খুঁটির সঙ্গে ঝুলিয়ে পেরেক মেরে রাখে। এক সময় জ্যোতির দেহ ভাসিয়ে দেওয়া হয় কুশিয়ারা নদীতে। ১৯৭২ সালে মরনোত্তর বীরবিক্রম উপাধি লাভ করেন।

সঠিক অনুচ্ছেদ শিরোনাম কোনটি?
titleA. বদলপুর অপারেশন
titleB. সম্মুখযুদ্ধ এবং মৃত্যু
titleC. স্বাধীনতা যুদ্ধ যোগদান
titleD. জন্ম এবং শিক্ষাজীবন
উত্তর: titleB
১৮৯১ সালে তীর্থভ্রমণার্থ বুদ্ধগয়ার মহাবোধি মন্দিরে গমন করে তিনি দেখতে পান যে অধুনা সংস্কারপ্রাপ্ত মহাবোধি মন্দিরটি শৈব পুরোহিতগণের নিয়ন্ত্রণাধীন এবং সেখানে ভগবান বুদ্ধের উপাসনার পরিবর্তে ব্রাহ্মণ্য ধর্মানুসারে পূজার্চনা অনুষ্ঠিত হয়। এই ঘটনার প্রতিবাদে তিনি একটি আন্দোলন গড়ে তোলেন। বুদ্ধগয়ায় অবস্থিত মহাবোধি মন্দির পুনরুদ্ধারের 
উদ্দেশ্যে সে বছরই কলম্বোয় প্রতিষ্ঠা করেন মহাবোধি সোসাইটি যার মূল কার্যালয় পরের বছর, ১৮৯২ সালে, কলম্বো থেকে স্থানান্তরিত করে কলকাতায় আনা হয়।

সঠিক অনুচ্ছেদ শিরোনাম কোনটি?
titleA. সমালেচনা
titleB. বৌদ্ধধর্মের নব-জাগরণ
titleC. শিক্ষাজীবন
titleD. সম্মাননা
উত্তর: titleB
দীঘার প্রকৃত নাম বীরকুল যা অষ্টাদশ শতকের শেষভাগে আবিষ্কৃত হয়। ভাইসরয় ওয়ারেন হেস্টিংস এর লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্রাঙ্ক স্মিথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দীঘায় বসবাস শুরু করেন। তার লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর তিনি পশ্চিমবঙ্গের তৎকালীন মুখ্যমন্ত্রী শ্রী ডঃ বিধানচন্দ্র রায়কে উৎসাহ দেন এখানে পর্যটন সুবিধা বৃদ্ধি করতে।

সঠিক অনুচ্ছেদ শিরোনাম কোনটি?
titleA. ইতিহাস
titleB. দর্শনীয় স্থান
titleC. ভৌগোলিক পরিবেশ
titleD. যোগাযোগ ব্যবস্থা
উত্তর: titleA
২০০৯ সালের মিশর-আলজেরিয়া বিশ্বকাপের বিতর্কের পর আরেকটি ঘটনা ঘটেছিল।যা দুই দেশের মধ্যে কূটনৈতিক উত্তেজনা বৃদ্ধি করে। তিনি বিবৃতি দিতে গিয়েছিলেন যে তিনি আলজেরিয়াতে শীঘ্র‌ই কোন কাজ করছেন না। কারণ আলজেরিয়ানরা " "... তার সঙ্গীত বুঝতে পারবে না" "।এতে আলজেরিয়ার সাংস্কৃতিক মন্ত্রী বলেন আলজেরিয়া ও আলজেরীয় জনগণের অপমান করার জন্য হায়ফার উপর নিষেধাজ্ঞা জারি করা উচিত যতক্ষণ না তিনি ক্ষমা চান। 

সঠিক অনুচ্ছেদ শিরোনাম কোনটি?
titleA. আলজেরিয়া
titleB. ২০১০-২০১২: "বাবে হায়ফা ও" "মালিকাত জামাল আল কাওন"
titleC. পেশা
titleD. রাজনৈতিক দৃষ্টিভঙ্গি
উত্তর: titleA
মহাযান শাখার উৎস সম্পর্কে সম্পূর্ণ তথ্য পাওয়া যায় না। প্রথমদিকে পাশ্চাত্য গবেষকেরা মনে করতেন, এটি ছিল তথাকথিত "হীনযান" শাখার একটি বিরোধী শাখা। মহাযান শাখায় বুদ্ধ ও বোধিসত্ত্ব পূজার প্রবণতা থেকে অনুমান করা হয়, এটি বৌদ্ধধর্মের একটি ভক্তিবাদী ও গৃহস্থকেন্দ্রিক শাখা। স্তুপ উপাসনার সূচনা মহাযান শাখাতেই শুরু হয়েছিল বলে অনুমান করা হয়। এটিকে ইউরোপীয় ধর্মবিশ্বাসের ইতিহাসে প্রোটেস্টান্ট আন্দোলনের সঙ্গে তুলনাও করা হয়। তবে আধুনিক কালে অনেকগুলি প্রাচীন গ্রন্থ আবিষ্কৃত হওয়ার পর এই ধারণাগুলি পরিত্যক্ত হয়েছে। "খড়্গভীষণ সূত্র" ইত্যাদি বইয়ের ধারণার অনুরূপ কিছু ধারণা, যেমন বোধিসত্ত্ব পথের প্রতি কঠোর আনুগত্য, নির্জনে কঠোর সন্ন্যাসধর্ম পালন ইত্যাদি প্রাচীনতম মহাযান ধর্মগ্রন্থগুলিতেও পাওয়া যায়। মহাযান ভক্তিবাদী ও গৃহস্থকেন্দ্রিক শাখা ছিল বলে যে ধারণা প্রচলিত ছিল, তা আধুনিক কালে ভ্রান্ত বলে পরিত্যক্ত হয়েছে।

খ্রিস্টপূর্ব প্রথম শতাব্দী ও খ্রিস্টীয় প্রথম শতাব্দীতে লিখিত সূত্রগুলিতে প্রথম "মহাযান" কথাটির উল্লেখ পাওয়া যায়। জান নাটিয়ার লিখেছেন, "উগ্রপরিপৃচ্চ সূত্র" ইত্যাদি প্রাচীনতম মহাযান সূত্রগুলিতে "মহাযান" শব্দটিকে কোনো পৃথক শাখার নাম হিসেবে ব্যবহার করা হয়নি বা প্রাচীন শাখাগুলির সঙ্গে এই শাখার কোনো তত্ত্বগত বিরোধও দেখানো হয়নি। "মহাযান" বলতে বোঝানো হয়েছে বোধিসত্ত্বের পথ অনুসরণ করে গৌতম সিদ্ধার্থের বুদ্ধত্ব প্রাপ্তির কঠোর উচ্চাকাঙ্ক্ষাটিকে।

মহাযান শাখাটি যে প্রাচীন কালে বৌদ্ধধর্মের একটি শাখা বা সম্প্রদায় হিসেবে বিবেচিত হত, তারও কোনো প্রমাণ পাওয়া যায় না। তখন মহাযান বলতে কিছু আদর্শ ও বোধিসত্ত্ব ইত্যাদি কিছু পরবর্তীকালে উদ্ভূত মতের সমষ্টি বোঝাত। পল উইলিয়ামস লিখেছেন, মহাযান প্রাচীনকালে আলাদা "বিনয়" বা শাখাসম্প্রদায় হিসেবে বিবেচিত হত না। তাই মহাযানপন্থী ভিক্ষু বা ভিক্ষুনিরা আনুষ্ঠানিকভাবে অন্য কোনো একটি প্রাচীন শাখার অন্তর্গত ছিলেন। ওই সব "নিকায়" বা সন্ন্যাসী সম্প্রদায়ের সদস্যপদ বর্তমানকালে পূর্ব এশিয়ায় ধর্মগুপ্তক নিকায় ও তিব্বতি বৌদ্ধধর্মে মূলসর্বাস্তিবাদ নিকায় অনুযায়ী নির্ধারিত হয়। তাই মহাযান কখনই প্রাচীন শাখাগুলির থেকে পৃথক বিরোধী শাখা ছিল না। পল হ্যারিসনের ব্যাখ্যা অনুসারে, মহাযান নিকায়ের অন্তর্গত হলেও, নিকায়ের সকল সদস্য মহাযানপন্থী নন। ভারতে আগত চীনা পর্যটক-সন্ন্যাসীদের লেখা থেকে জানা যায়, সেকালে একই মঠে মহাযানপন্থী ও মহাযান-বিরোধী সন্ন্যাসীরা বাস করতেন।

চীনা সন্ন্যাসী ইজিং খ্রিস্টীয় সপ্তম শতাব্দীতে ভারতে এসেছিলেন। তিনি মহাযান ও হীনযানের পার্থক্য করতে গিয়ে লিখেছেন:

মহাযান শাখার উৎস সম্পর্কে প্রাচীনতম প্রামাণ্য গ্রন্থগুলি হল মহাযান ধর্মগ্রন্থগুলির চীনা অনুবাদ। বৌদ্ধ সন্ন্যাসী লোকক্ষেমা খ্রিস্টীয় দ্বিতীয় শতাব্দীতে চীনে প্রথম মহাযান ধর্মমত প্রচার করেছিলেন। তিনিই মহাযান সূত্রগুলি চীনা ভাষায় অনুবাদ করেন।
সঠিক অনুচ্ছেদ শিরোনাম কোনটি?
titleA. প্রাচীনতম শিলালিপি
titleB. ব্যুৎপত্তি
titleC. ইতিহাস
titleD. উৎস
উত্তর: titleD
এই মাদ্রাসার ছাত্র সংখ্যা বর্তমানে সহস্রাধিকেরও অধিক। এখানে মাধ্যমিক এবং উচ্চ মাধ্যমিক স্তরে রয়েছে সাধারণ এবং বিজ্ঞান বিভাগ। কারিগরি শিক্ষার জন্য রয়েছে আলাদা ব্যবস্থা। এখানে ফাযিল (ডিগ্রী) বি,এ এবং চার বছরের কোর্সে অনার্স রয়েছে। এছাড়াও এখানে কামিল (এম,এ) পর্যন্ত অধ্যয়ন করার সুযোগ রয়েছে। এখানে প্রত্যেকটি শ্রেণির পাঠদান সি,সি ক্যামেরার মাধ্যমে নিয়ন্ত্রণ করা হয়। 

সঠিক অনুচ্ছেদ শিরোনাম কোনটি?
titleA. গবেষণা কেন্দ্র
titleB. অনার্স বিষয় সমূহ
titleC. অবস্থান
titleD. শিক্ষা ব্যবস্থা
উত্তর: titleD
ক্রিকেটের সাথে অ্যালান বুচারের পরিবারের অন্যান্য সদস্যের সক্রিয় সম্পৃক্ততা রয়েছে। তার ভ্রাতৃদ্বয় - ইয়ান বুচার ও মার্টিন বুচার এবং পিতাদের পদাঙ্ক অনুসরণ পুত্রদ্বয় - মার্ক বুচার ও গ্যারি বুচার প্রথম-শ্রেণীর ক্রিকেটে অংশগ্রহণ করেছেন। জ্যেষ্ঠ পুত্র মার্ক বুচার ক্রিকেট খেলে বেশ সুনাম কুড়ান ও সারে দলের অধিনায়কসহ কিছুকাল ইংল্যান্ডের প্রধান ব্যাটিং মেরুদণ্ডের ভূমিকায় অবতীর্ণ হয়েছিলেন। কনিষ্ঠ সন্তান গ্যারি বুচারও সারে এবং গ্ল্যামারগনের পক্ষে খেলেছেন। ১৯৯১ সালে ওভালে সানডে লীগের খেলায় মার্ক ও অ্যালান বুচার একে-অপরের বিপক্ষে প্রতিদ্বন্দ্বিতায় অবতীর্ণ হয়েছিলেন। এ পর্যায়ে মার্কের সারে দলে অভিষেক ঘটেছিল। ২০০৯ সালে ক্রিকেট থেকে মার্ক বুচার তার অবসরের কথা ঘোষণা করেন।

যমজ কন্যার একজন ব্রায়নি বুচার এসেক্স অনূর্ধ্ব-১৫, ক্লেভডন ও হনিউড কমিউনিটি সায়েন্স স্কুলের পক্ষে খেলেছেন। অপর কন্যা সেরি বুচার ক্রিকেট খেলায় অংশ নিলেও জিমন্যাস্টিক্সেই অধিকতর আগ্রহী। তন্মধ্যে, ব্রায়নি বর্ষসেরা অ্যাথলেটের পুরস্কার লাভ করে।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. কোচিং
titleD. মূল্যায়ন
উত্তর: titleB
কতকগুলো পরস্পর নির্ভরশীল উপাদানের উপর বিমানবন্দরের স্থান নির্বাচন নির্ভর করে। সমতল ভূমি, আশেপাশের বিমান উঠা-নামায় কোনরূপ প্রতিবন্ধকতা না থাকা এবং জনবসতি অঞ্চলের সাথে যোগাযোগ প্রভৃতি নিয়ামকে জলবায়ুর সরাসরি সম্পর্ক নেই। তবে, সমতল ভূমি এবং প্রতিবন্ধকার সাথে বাতাস ও দৃষ্টিগোচরতার সরাসরি যোগাযোগ রয়েছে। প্রশস্ত উপত্যকায় বিকিরণজনিত কুয়াশা সৃষ্টি হবার সম্ভাবনা খুব বেশি। বিমানবন্দর যদি শিল্পকেন্দ্রের অনুবাত অঞ্চলে অবস্থিত থাকে, তাহলে ধোঁয়া এবং অন্যান্য নোংরা পদার্থ দৃষ্টিগোচরতা কমিয়ে দেয়। জলবায়ু সংক্রান্ত জ্ঞানের আলোকে সর্বনিম্ন আবহাওয়ার প্রতিবন্ধকতা স্থান নির্বাচন করা সম্ভব। আবহাওয়ার প্রতিবন্ধকতা বা দুর্যোগ বলতে অতি অল্প দৃষ্টিগোচরতা, নিম্নস্তরের মেঘ, বায়ুর উত্তাল প্রবাহ, বায়ুপ্রবাহের দিক পরিবর্তন এবং বজ্রঝড়কে বোঝায়। স্থানীয় বায়ু প্রবাহের দিকের প্রাধান্যের উপর বিমান অবতরণ ক্ষেত্রের দিক নির্ভর করে। বায়ুপ্রবাহের গড় গতিবেগ এবং বায়ুপ্রবাহের দিককে সেজন্য গুরুত্বের সাথে গণ্য করা হয়। কোন কোন দিক থেকে প্রবাহিত বায়ুর বেগ এত হাল্কা হতে পারে যে বিমান অবতরণ ও উড্ডয়নের এর কোন প্রভাবই পরিলক্ষিত হয় না।

সঠিক অনুচ্ছেদ শিরোনাম কোনটি?
titleA. অবতরণ ক্ষেত্র
titleB. ভারত
titleC. অবকাঠামো
titleD. বাংলাদেশ
উত্তর: titleA
'প্রথম বিশ্ব' এই টার্মের সংজ্ঞার ভিন্নতার এবং দ্যার্থবোধকতার কারণে বর্তমানে এটি ভিন্ন আঙ্গিকে রূপায়িত হচ্ছে। ১৯৪৫ সালে জাতিসংঘ দেশগুলোর সম্পদের প্রাপ্যতার উপর ভিত্তি করে প্রথম, দ্বিতীয়, তৃতীয়, চতুর্থ বিশ্বের অবতারণা করেছিল। এটি আরও বিভিন্ন দিক থেকে দেখা যায়। কেউ কেউ এটিকে সংজ্ঞায়িত করেছেন সামাজিক-রাজনৈতিক ফ্যাক্টরগুলো বিবেচনায় রেখে জিএনপি'র (সামষ্টিক জাতীয় আয়) উপর ভিত্তি করে যা মার্কিন ডলারে হিসাব করা হয়। প্রথম বিশ্বের অন্তর্ভুক্ত হচ্ছে ভারী শিল্পে উন্নত, গণতান্ত্রীক দেশসমূহ। দ্বিতীয় বিশ্বের অন্তর্ভুক্ত হয়েছে আধুনিক, সম্পদশালী, শিল্পোন্নত দেশসমূহ; কিন্তু যারা সমাজতন্ত্র দ্বারা নিয়ন্ত্রিত। বাকি বিশ্বের বেশির ভাগ দেশই তৃতীয় বিশ্বের অন্তর্ভুক্ত; আর চতুর্থ বিশ্বের দেশ বলতে তাদেরকেই বুঝায় যাদের মাথাপিছু আয় বার্ষিক ১০০ ডলারের নিচে।

সঠিক অনুচ্ছেদ শিরোনাম কোনটি?
titleA. বর্তমান
titleB. ইউরোপীয় ইউনিয়ন
titleC. অন্যান্য সূচকগুলো
titleD. ঐতিহাসিক
উত্তর: titleC
ইতালীয় মার্ক্সীয় তাত্ত্বিক এন্টোনিও গ্রামসি সাংস্কৃতিক আধিপত্যবাদ এর ধারণার বিকাশ ঘটান। সাংস্কৃতিক আধিপত্যবাদ বলতে পুঁজিবাদী অর্থনীতির এমন একটি পদ্ধতিকে বোঝায় যেখানে শাসক শ্রেণীসমূহ একটি সংস্কৃতি তৈরির জন্য সামাজিক নিয়ম, মূল্যবোধ ব্যবস্থা, এবং সামাজিক কলঙ্ক বা সোশ্যাল স্টিগমা (সমাজ আরোপিত যে বৈশিষ্ট্যগুলোর কারণে সমাজের কোন ব্যক্তিকে অন্যদের থেকে বৈষম্যমূলক আচরণ করা হয় ও আলাদা করা হয়) তৈরি করে, যে সংস্কৃতির দ্বারা তাদের অবিরাম আধিপত্যকে উপকারী বলে বিবেচনা করা হয়। মিথ্যা চেতনাকে যাতে সাংস্কৃতিক এবং সমাজতাত্ত্বিক দৃষ্টিকোণ থেকে অনুধাবন করা যায়, তাই গ্রামসি মিথ্যা চেতনার ধারণাকে সম্প্রসারিত করেন।

সঠিক অনুচ্ছেদ শিরোনাম কোনটি?
titleA. কাঠামোবাদ
titleB. সাংস্কৃতিক আধিপত্য
titleC. সমসাময়িক বিকাশ
titleD. উৎপত্তি এবং অর্থ
উত্তর: titleB
তিনি এশিয়া, ইউরোপ, আমেরিকা ও রাশিয়ার বহু অঞ্চলে যান। তার বিপুল অভিজ্ঞতা তাকে ভ্রমণকাহিনী লিখতে সাহায্য করেছিল। পরিব্রাজক লেখক হিসেবে বাংলা সাহিত্যে তার স্থান অনন্য। হিমালয়ের প্রত্যন্ত অঞ্চলে দীর্ঘদিন কাটিয়েছেন। ১৯৩২ সালে কেদারনাথ বদ্রীনাথ ভ্রমণ ও পরে হৃষিকেশ থেকে পার্বত্য শহর রাণীক্ষেত পর্যন্ত প্রায় ৪০০ মাইল পথ পায়ে হেঁটে পরিক্রমণ করেছিলেন ৩৮ দিনে। সেই অভিজ্ঞতার কাহিনী নিয়েই লিখেছিলেন ‘মহাপ্রস্থানের পথে’। ১৯৩২ থেকে ১৯৩৬ দীর্ঘ চার বছর হিমালয় সন্নিহিত নানা স্থান ভ্রমণ করেন, সেই ভ্রমণ অভিজ্ঞতা, হিমালয়ের নানান প্রদেশের মানুষের জীবন, সংস্কৃতি, সমাজ আর নানান মানুষের সংস্পর্শে আসার অভিজ্ঞতা নিয়ে তার রচিত ‘দেবতাত্মা হিমালয়’ প্রকাশ পায়। ১৯৭৮ খ্রিষ্টাব্দে উত্তর মেরুতেও তিনি গিয়েছেন ৭২ বছর বয়েসে। কলকাতা হিমালয়ান এসোসিয়েশন ও হিমালয়ান ফেডারেশন সংস্থার প্রতিষ্ঠাতা সভাপতি ছিলেন। ১৯৫৭ সামে ভারতীয় সাংস্কৃতিক প্রতিনিধি দলের হয়ে পাকিস্তান সফরে যান। এফ্রো-এশিয় সাহিত্য সম্মেলনে তাশখন্দে ভারতের প্রতিনিধিত্ব করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. রচনা
titleC. মৃত্যু
titleD. ভ্রমন
উত্তর: titleD
১৩৫৪ বঙ্গাব্দে(১৯৪৭ খ্রিষ্টাব্দে) দেশভাগের সময় পুর্ববর্তী ২৪ পরগণা জেলার সম্পূর্ণ অংশ ভারতে যুক্ত হলেও যশোর জেলার বনগাঁ, বাগদা ও গাইঘাটা অঞ্চল এই জেলার সাথে যুক্ত করে স্বাধীন ভারতের ২৪ পরগণা জেলা গঠিত হয়৷ ১৩৯০ বঙ্গাব্দে(১৯৮৩ খ্রিষ্টাব্দে) ডাঃ অশোক মিত্রের প্রস্তাবনাতে ১৩৯২ বঙ্গাব্দে(১৯৮৬ খ্রিষ্টাব্দে) জেলাটির উত্তর অংশ নিয়ে উত্তর ২৪ পরগণা জেলা গঠন করা হয় ও লবনহ্রদ(সল্টলেক) বা বিধাননগরকে এই জেলার অন্তর্ভুক্ত করা হয়৷

সঠিক অনুচ্ছেদ শিরোনাম কোনটি?
titleA. স্বাধীনতা পরবর্তী
titleB. কৃৃষিভূমি
titleC. বনভূমি
titleD. ইতিহাস
উত্তর: titleA
কংগ্রেসের সাথে সম্পর্ক ছিন্ন করার পর সতীনাথ পূর্ণিয়ার কিশোর আর তরুণদের জন্য ব্যায়ামাগার গঠন ও শনিবারের সাহিত্যবাসর পরিচালনা করতে থাকেন। ১৯৪৯ সালে তিনি বিদেশ যাত্রা করেন। বিদেশে থাকাকালীন সময়েই তিনি তার গ্রন্থ 'জাগরী'র জন্য বাংলাভাষায় প্রথম রবীন্দ্র পুরস্কার (১৯৫০) প্রাপ্তির সংবাদ পান। বিখ্যাত সাহিত্যিক ফণীশ্বরনাথ রেণু তার জীবনী মূলক স্মৃতিকথা 'ভাদুড়িজি' রচনা করেন, যা হিন্দি সাহিত্যের অন্যতম সম্পদ।

সঠিক অনুচ্ছেদ শিরোনাম কোনটি?
titleA. জাগরী
titleB. সম্মান ও শেষজীবন
titleC. উপন্যাসসমূহ
titleD. কংগ্রেসপার্টি ত্যাগ
উত্তর: titleB
লক্ষ্মীপুর জেলার সাক্ষরতার হার ৪২.৯০%। এ জেলায় রয়েছে:

লক্ষ্মীপুর জেলার অর্থনীতি প্রধানত কৃষি নির্ভর। এ জেলার প্রধান উৎপাদিত ফসলগুলোর মধ্যে রয়েছে ধান, গম, সরিষা, পাট, মরিচ, আলু, ডাল, ভুট্টা, সয়াবিন, আখ, চীনাবাদাম। প্রধান ফলগুলো হল আম, কাঁঠাল, কলা, পেঁপে, পেয়ারা, তাল, লেবু, নারিকেল, সুপারি, আমড়া, জাম। এছাড়া এ জেলায় ৫৮টি মৎস্যখামার, ১৬টি নার্সারি, ১০২টি দুগ্ধ খামার, ২২২টি মুরগীর খামার ও ৩টি হ্যাচারি রয়েছে।

লক্ষ্মীপুর সদর উপজেলার মজু চৌধুরীর হাটে অবস্থিত বাংলাদেশের সর্ব বৃহৎ লক্ষ্মীপুর নৌ-বন্দর।

লক্ষ্মীপুর জেলার প্রধান প্রধান শিল্প-কারখানার মধ্যে রয়েছে টেক্সটাইল মিল, ধানের কল, ময়দার কল, বরফের কল, অ্যালুমিনিয়াম কারখানা, বিড়ি কারখানা, মোম কারখানা, সাবানের কারখানা, নারিকেলের তন্তু প্রক্রিয়াজাতকরণ কারখানা, ছাপাখানা, তেলের মিল, ব্যাটারি কারখানা, বেকারি।

বাঁশ ও বেতের কাজ, কাঠের কাজ, সেলাই, কামার, কুমার, মুচি, বৈদ্যুতিক যন্ত্রপাতির মেকানিক ইত্যাদি।

নারিকেল, মাছ, মরিচ, কাঠ বাদাম, সুপারি, সয়াবিন।

সঠিক অনুচ্ছেদ শিরোনাম কোনটি?
titleA. সাধারণ ইতিহাস
titleB. ইতিহাস
titleC. মুক্তিযুদ্ধের ঘটনাবলি
titleD. শিক্ষা ব্যবস্থা
উত্তর: titleD
পাখির শরীরের বেশিরভাগ অংশ পালক দ্বারা আবৃত হলেও ত্বকের সবখান থেকে পালকের উৎপত্তি হয় না। ত্বকের নির্দিষ্ট অবস্থান থেকে নির্দিষ্ট বিন্যাসে পালকের উদ্ভব হয়। পাখির ত্বকে পালকের বিন্যাস বা বিস্তারকে টেরিলোসিস বলে। উড়বার ক্ষমতাহীন পাখি, যেমন পেঙ্গুইন এবং স্ট্রুথিওনিফর্মিস বর্গের পাখিদের পালক ত্বকে সমভাবে বিস্তৃত থাকে। কিন্তু উড়তে সক্ষম পাখিদের পালক ত্বকের নির্দিষ্ট এলাকায় অঞ্চলভিত্তিকভাবে বা পট্টি আকারে বিস্তৃত থাকে। এ ধরনের বিন্যাসকে "টেরিলি" বলে। পালকযুক্ত অঞ্চল পালকহীন অঞ্চল দ্বারা পৃথক থাকে। পালকহীন অঞ্চলকে "এপ্টেরিয়া" বলে। পাখির বর্গ, গোত্র ও প্রজাতির উপর নির্ভর করে টেরিলির বিন্যাস বিভিন্ন হয়। সাধারণত একটি পাখির পালকযুক্ত অঞ্চলগুলো হল- মস্তক, গ্রীবা, অগ্রপদের অগ্রবাহু, মেরুদণ্ডীয় অঞ্চল, অঙ্কীয় অঞ্চল, অ্যালার, পুচ্ছ, কটি ইত্যাদি।

সঠিক অনুচ্ছেদ শিরোনাম কোনটি?
titleA. পালকের গঠন
titleB. লোম পালক
titleC. মূল অক্ষ
titleD. পালকের বিন্যাস
উত্তর: titleD
রোকেয়া সুলতানা নয়ের দশক থেকে তার কর্মোদ্যোগ বাড়াতে থাকেন। তার কাজ আত্মোপলব্ধির আশ্রয়ে থাকার ভিতর থেকে চিত্রায়িত হওয়ার বিশিষ্টতা দান করেছিল। তার শহরের পরিচিত চৌহদ্দির মধ্যে নিত্যদিনের লড়াইয়ের তিনি প্রতিনিধিত্ব করতেন। তার প্রতিকৃতিগুলো শিশু শিল্পের মতো। সৈয়দ মনজুরুল ইসলাম বিশেষায়িত করেছেন, ' তার শিল্পকর্মগুলো ... বুনিয়াদী সংবেদনশীলতা অথবা শিশুর মতো সারল্য থেকে অঙ্কিত। তিনি ছাপাই এবং অন্যান্য মাধ্যমে কাজ করেছেন। ছান্দিক রেখা এবং ছবির অবয়বতা তার কাজের বিশিষ্টতা দিয়েছে। নারীর অস্তিত্ব, অভিজ্ঞতা এবং সংবেদনশীল বিশ্বে নারীর উপলব্ধি হল তার শিল্পকর্মের মূল বিষয়বস্তু।'

সঠিক অনুচ্ছেদ শিরোনাম কোনটি?
titleA. গিরিন্দ্রমোহিনী দাসী (১৮৫৮-১৯২৪)
titleB. আধুনিক যুগ
titleC. রোকেয়া সুলতানা (জন্ম ১৯৫৮)
titleD. চিত্রনিভা চৌধুরী
উত্তর: titleC
কোনো একদিন গণেশকে পাহারায় রেখে পার্বতী স্নান করতে গেলে শিব, বাড়ি আসেন। গণেশ শিবকে ভেতরে যেতে বাধা দেন। এতে প্রথমে প্রমথগণের সঙ্গে তার বিবাদ ও পরে পার্বতীর ইঙ্গিতে যুদ্ধ হয়। প্রমথগণ, শিব ও সকল দেবতা এই যুদ্ধে পরাজিত হন। তখন নারদের পরামর্শে বিষ্ণু কুমারকে মোহাচ্ছন্ন করেন ও শিব শূলের দ্বারা তার মস্তক ছিন্ন করেন। এই সংবাদ শুনে পার্বতী ক্রুদ্ধ হয়ে বিশ্ব সৃষ্টি বিনষ্ট করতে উদ্যোগী হোন। নারদ ও দেবগণ পার্বতীকে শান্ত করেন। পার্বতী তার পুত্রের পুণর্জীবন দাবীসহ ইচ্ছা পোষণ করেন যেন তার পুত্র গণেশ সকলেরই পূজ্য হয়। কিন্তু কুমারের কাটা মুণ্ডটি আর পাওয়া যায় না। শিব তখন প্রমথগণকে উত্তরমুখে পাঠান এবং যাকে প্রথমে দেখা যাবে তারই মস্তক নিয়ে আসতে বলেন। তারা একটি একদন্ত হস্তিমুণ্ড নিয়ে উপস্থিত হন ও দেবগণ এই হস্তিমুণ্ডের সাহায্যেই তাকে জীবিত করেন। অনন্তর শিব তাকে নিজপুত্ররূপে স্বীকার করতে বাধ্য হন। দেবগণের আশীর্বাদে এই কুমার সকলের পূজ্য হন ও গণেশ নামে আখ্যায়িত হোন।

সঠিক অনুচ্ছেদ শিরোনাম কোনটি?
titleA. নারদ ও বাল্মিকী
titleB. ঘটকরূপে নারদ
titleC. পরামর্শক নারদ
titleD. গণেশ ও নারদ
উত্তর: titleD
ব্যাটারির ধারনক্ষমতা ব্যবহারের ফলে কমতে থাকে একটু একটু করে। নতুন ব্যাটারি সাধারনত পর্যাপ্ত শক্তি ধারন করে রাখে যাতে ল্যাপটপটি চার পাঁচ ঘণ্টা চালানো যায় (ব্যবহার, ল্যাপটপের উপাদান, শক্তি ব্যবস্থাপনার উপর ভিত্তি করে)। কিন্তু যতই দিন যায় ব্যাটারির শক্তি ধারন ক্ষমতা তত কমে যেতে থাকে, কমতে কমতে তা কয়েক মিনিটে এসে যায়। ব্যাটারিগুলো সহজেই প্রতিস্থাপন করা যায় এবং হয়ত আরো ভালো ধারনক্ষমতা সম্পন্ন ব্যাটারিও ব্যবহার সম্ভব হতে পারে। কিছু ল্যাপটপের যেমন আল্ট্রাবুক ব্যাটারি খোলা যায় না এগুলো পরিবর্তন করতে হলে সেবা কেন্দ্রে নিয়ে যেতে হয়। প্রতিস্থাপিত ব্যাটারির দাম হয়ত বেশিও হতে পারে।

সঠিক অনুচ্ছেদ শিরোনাম কোনটি?
titleA. ঘাড় ও মেরুদন্ড
titleB. উপাদানসমূহ
titleC. ব্যাটারির ধারনক্ষমতা
titleD. কার্যক্ষমতা
উত্তর: titleC
অ্যাপোলো ৮ অভিযানটি ১৯৬৮ সালের শেষদিকে হয়। তবুও এই অভিযান সারা বিশ্বে যথেষ্ট গুরুত্ব পায়। এই বছরে রাজনৈতিক বিভিন্ন সমস্যা, তার উত্তরণ ঘটলেও টাইম ম্যাগাজিন তাদের বর্ষসেরা মানব-এর জন্য অ্যাপোলো ৮-এর তিন মহাকাশচারীকেই বেছে নেয়। তারাই প্রথম মানুষ হিসেবে পৃথিবীর মাধ্যাকর্ষণ শক্তিকে অতিক্রম করতে সক্ষম হয়। এই অভিযানের গুরুত্ব একজন সাধারণ মানুষের সামান্য টেলিগ্রাম থেকেই সহজে নির্ণয় করা যায়। সেই টেলিগ্রাম বোরমেন গ্রহণ করেন এবং সেখানে লেখা ছিলঃ সবচেয়ে গুরুত্বপূর্ণ ব্যাপার এই যে এই অভিযান পৃথিবীর উদয়মান ছবি তোলে। এটাই প্রথম ছবি, যেখানে কোন ব্যক্তি ক্যামেরার পিছনে থেকে পৃথিবীর ছবি তোলে। এই ছবিটি "লাইফ" ম্যাগাজিনের "পৃথিবী পরিবর্তনকারী একশত ছবি"-এর অন্যতম। ১৯৬৯ সালে যুক্তরাষ্ট্র সরকার একটি ডাকটিকিট (স্কট # ১৩৭১) প্রবর্তন করে এই অভিযানকে স্মরণ করে। এই ডাকটিকিটে সেই বিখ্যাত উদয়মান পৃথিবীর ছবি ছিল।

সঠিক অনুচ্ছেদ শিরোনাম কোনটি?
titleA. মহাকাশযানের অবস্থান
titleB. অভিযানের চিহ্ন
titleC. ঐতিহাসিক গুরুত্ব
titleD. মহাকাশচারী
উত্তর: titleC
বিভিন্ন পদ্ধতি রয়েছে বিমান বাহক এবং সংশ্লিষ্ট ধরনের কাজে ব্যবহৃত জাহাজ সনাক্তকারণ চিহ্নের। এর মধ্যে অন্তর্ভুক্ত প্যানেন্ট নম্বর যা ব্যবহার করে ব্রিটিশ রয়্যাল নেভি এবং কিছু কমনওয়েলথ দেশ, মার্কিন জাহাজের কাঠামো শ্রেণীকরণ চিহ্ন আরো ব্যবহার করে, ন্যাটো ও অন্যান্য বেশ কিছু দেশ, এবং কানাডিয়ান কাঠামো শ্রেণীকরণ চিহ্ন।

সঠিক অনুচ্ছেদ শিরোনাম কোনটি?
titleA. কনফিগারেশন অনুসারে
titleB. ইতিহাস
titleC. কাজের ভিত্তিতে
titleD. কাটামো ধরণের সনাক্তকারী চিহ্ন
উত্তর: titleD
পাকিস্তানের স্বাস্থ্য ব্যবস্থা বিভিন্ন কারণ দ্বারা প্রভাবিত; সংক্রামক, অ-সংক্রামক রোগ, শিশুর অপুষ্টি জনিত সমস্যা এবং মহিলা, মাতৃ এবং শিশু মৃত্যু। পাকিস্তান পাঁচ বছরের কম বয়সী শিশু মৃত্যুর হারের দিক দিয়ে বিশ্বে ২২ নম্বরে রয়েছে, যেখানে, প্রতি ১০০০ জন জীবিত শিশুর মধ্যে ৮১ জন ইউ5এম (2015) , পাশাপাশি, 1000 জন জীবিত শিশুর মধ্যে শিশু ও নবজাতকের মৃত্যুর হার ছিল যথাক্রমে ৬৬ এবং ৪৬, মাতৃমৃত্যুর অনুপাতও কম নয়, যেখানে এছাড়াও প্রতি ১০০,০০০ জীবন্ত জন্মের (2015) মধ্যে, ১৭৮ জন মায়ের মৃত্যু। কেবল ৫২% নবজাতক জন্মের সময় দক্ষ কর্মী অংশ নিয়েছিল। 

এই পরিসংখ্যানে বিশাল ভারসাম্যহীনতা আছে। উদাহরণস্বরূপ, বেলুচিস্তানে মাতৃমৃত্যু ১০০,০০০ জীবিত জন্মের মধ্যে ৮৫ জন, যা জাতীয় হারের চেয়ে প্রায় তিনগুণ বেশি। এখানে উল্লেখ্য যে গ্রাম্য পাকিস্তানে মাতৃমৃত্যু শহরগুলির তুলনায় প্রায় দ্বিগুণ। দুঃখজনক বাস্তবতা হ'ল ৮০ শতাংশ মাতৃমৃত্যুই প্রতিরোধযোগ্য। 

সঠিক অনুচ্ছেদ শিরোনাম কোনটি?
titleA. স্থূলতা
titleB. মাতৃ এবং শিশু স্বাস্থ্য
titleC. অসংক্রামক রোগ
titleD. পুষ্টি
উত্তর: titleB
বইটির উপর ভিত্তি করে দুইটি চলচ্চিত্র নির্মিত হয়েছে। একটি হল হ্যান্স নিয়েটার পরিচালিত ৭৬-মিনিট দৈর্ঘ্যের একটি প্রামাণ্যচিত্র "সেভেন ইয়ার্স ইন টিবেট" (১৯৫৬), যেখানে ধারণকৃত চিত্র ছাড়াও স্বয়ং হ্যারার কর্তৃক ধারণকৃত ও পরিবর্ধিত চিত্রসমূহও স্থান পায়। অপরটি হল জিন-জ্যাকুইস আনুয়াড পরিচালিত এবং ব্র্যাড পিট ও ডেভিড থিউলিস অভিনীত চলচ্চিত্র "সেভেন ইয়ার্স ইন টিবেট" (১৯৯৭)।

সঠিক অনুচ্ছেদ শিরোনাম কোনটি?
titleA. সংগীত
titleB. চলচ্চিত্র
titleC. সমালোচনা
titleD. মুদ্রণ
উত্তর: titleB
স্বেচ্ছাসেবী কাজকে শুধু আনন্দের সাথে যুক্ত করলেই হবে না [৪৬] এটি আনন্দকে বাড়িয়েও তোলে।[৪৬][৪৭] সেইসঙ্গে বিবরণ থেকে জানা যায়, সাহায্য পাওয়া থেকে সাহায্য করা মানসিক  স্বাস্থ্যের জন্য অনেক বেশি উপকারী।[৪৮] গবেষণা থেকে এটাও দেখা গেছে যে, স্বেচ্ছাসেবী কাজ একাকিত্ব কমিয়ে দেয়ার একটি কারণ হিসেবে কাজ করে তাদের জন্য যারা স্বেচ্ছাসেবী কাজে যুক্ত থাকে সেই সঙ্গে যাদের জন্য স্বেচ্ছাসেবী কাজ করা হয়।[৪৯]  

সঠিক অনুচ্ছেদ শিরোনাম কোনটি?
titleA. গোষ্ঠীর স্বেচ্ছাসেবী কাজের সুবিধা
titleB. স্বেচ্ছাসেবী কার্যক্রম শিক্ষণীয়-কাজ কর্মসূচিগুলিতে ব্যবহৃত হয়
titleC. মানসিক স্বাস্থ্য সুবিধাসমূহ
titleD. ভার্চুয়াল স্বেচ্ছাসেবী কাজ
উত্তর: titleC
১৯৪৮ সাল থেকে তিনি অ্যাডোনিস নামে পরিচিত হওয়া শুরু করেন তিনি। ১৯৫৪ সালে তিনি দামেস্ক বিশ্ববিদ্যালয় থেকে দর্শন শাস্ত্রে ডিগ্রি নেন। ১৯৫৪ সালের পর সিরীয় সোশ্যালিস্ট ন্যাশনালিস্ট পার্টির সদস্য হোন। সোশ্যালিস্ট পার্টির সদস্য হওয়ায় তিনি ৬ মাসের কারাভোগ করেন। ১৯৭৩ সালে কাদিস ইউসুফ বিশ্ববিদ্যালয় থেকে ডক্টরেট ডিগ্রি লাভ করেন। তিনি ১৯৭০-১৯৮৫ সাল পর্যন্ত "ইউনিভার্সিটি অব লেবাননে"আরবি সাহিত্যের অধ্যাপক হিসেবে দায়িত্ব পালন করেন। আবার ১৯৭৬ সালে দামেস্ক বিশ্ববিদ্যালয়ের অতিথি অধ্যাপকও ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. লেখালেখি
titleC. পুরস্কার ও সম্মাননা
titleD. জন্ম ও শৈশব
উত্তর: titleA
পশুপালন বিশ্বের পরিবেশের উপর উল্লেখযোগ্য প্রভাব ফেলে। বিশ্বের বিশুদ্ধ পানির ২০ থেকে ৩৩% প্রাণিসম্পদ এর লালন-পালন এবং প্রক্রিয়াজাতকরনে ব্যাবহার হয়। পশুসম্পদ এর খাদ্য সরবরাহের জন্য পৃথিবীর বরফমুক্ত জমির প্রায় এক তৃতীয়াংশ ব্যাবহার করা হয়। প্রাণিসম্পদ উৎপাদনে বিভিন্ন প্রজাতির বিলুপ্তি, চারনভূমি মরুভূমিতে রুপান্তর, এবং আবাসস্থল ধ্বংসের প্রমান রয়েছে। বন উজাড় করে পাহাড়ী ও বন্যভূমিকে ফসল চাষ এবং পশুচারণের ভূমির জন্য রূপান্তর করে বন্য পশুপাখির আবাসস্থল ধ্বংস করা হয়। 

সঠিক অনুচ্ছেদ শিরোনাম কোনটি?
titleA. প্রকারভেদ
titleB. অর্থনৈতিক ও সামাজিক সুবিধাসমূহ
titleC. শব্দতত্ত্ব
titleD. পরিবেশের ওপর প্রভাব
উত্তর: titleD